Luun tiheysmittaus, 2 kohdetta, NK6QA

Luun tiheysmittauslaitteella voidaan määrittää mineraalitiheys reisiluun kaulan ja lannerangan alueelta, ranteesta tai proteesilonkasta. Laite lähettää pienienergistä röntgensäteilyä.

**Tutkimuspyyntö**

Tutkimuspyyntö tehdään potilaskertomukseen: Nearis: RTG-tutkimuspyyntö: Luun tiheysmittaus.

**Ajan varaaminen ja yhteystiedot**

Tutkimus tehdään isotooppiosastolla (Z3372). Tutkimus tehdään yleensä polikliinisesti.

Oberon: Huone: LUUTM

Sisäänkäynti S, sijainti S6, 2. kerros. Isotooppiosasto on lähes käytävän perällä tai sisäänkäynti G tai H, seuraa opastetta S ja sen jälkeen S6.

Tiedustelut ja ajanvaraukset arkisin klo 9.15–13.00 puh. 040 1344566.

Ks. Tutkimusten ajanvaraus kuvantamisen vastuualueella.

**Indikaatiot**

Osteoporoosin vaikeusasteen määrittäminen. Osteoporoosin varhaisdiagnostiikka.

**Kontraindikaatiot ja riskit**

Kontraindikaatiot: Potilaan paino yli 204 kg. Elimistössä oleva bariumvarjoaine häiritsee mittausta, joten mittaus voidaan tehdä aikaisintaan 2 viikon kuluttua mahasuolikanavan bariumvarjoainetutkimuksesta.

Riskit: Tutkimuksessa käytetään röntgensäteilyä. Efektiivinen annos on 0,01 mSv. Tietoa potilaan sädeannoksesta: [Säteily-terveydenhuollossa](http://www.stuk.fi/aiheet/sateily-terveydenhuollossa)

**Tutkimukseen valmistautuminen**

Ei esivalmisteluja.

**Tutkimuksen kulku**

Yleensä mitataan lanneranka ja reisiluun kaulat. Lisäksi mitataan ranne hyperparatyreoosipotilailta sekä aina erikseen niin pyydettäessä. Potilas riisuu mitattavalta alueelta korut ja vaatteet, jotka sisältävät nappeja, metallikoristeita, hakasia tai vetoketjuja. Mittauksen aikana potilas makaa liikkumatta selällään mahdollisimman suorassa jalkaterät sisäänpäin käännettynä. Koko tutkimuksen kesto on noin 15 min.

**Huomioitavaa**

Luun tiheysmittaus täytyy tehdä ennen isotooppitutkimusaineen antoa.

Raskaus ei ole kontraindikaatio, mutta tieto tarvitaan NeaRis-järjestelmään.